Участва в Руско-турската война (1877-1878). Повишен е във военно звание щабскапитан. С Лейбгвардейската конно-артилерийска бригада последователно е в състава на Западния отряд с командир генерал-лейтенант Николай Криденер и Западния отряд с командир генерал-лейтенант Йосиф Гурко. Бие се храбро в битката при Горни Дъбник и в битката при Телиш. Проявява се при зимното преминаване на Стара планина и в битката битката при Пловдив. При превземането на Одрин е ранен и контузен. С бригадата достига до Сан Стефано.